വേൾഡ് ടൂർ ബാഡ്മിന്റണിൽ പി വി സിന്ധുവിന് കിരീടം . ഫൈനലിൽ ജപ്പാൻറെ ഒകുഹാരയെ തോൽപ്പിച്ചു . സീസണിലെ സിന്ധുവിൻറെ ആദ്യ കിരീട നേട്ടമാണിത് . ബാഡ്മിന്റൺ വേൾഡ് ടൂർ കിരീടം സ്വന്തമാക്കുന്ന ആദ്യ ഇന്ത്യൻ താരമെന്ന ബഹുമതിയും സിന്ധു സ്വന്തമാക്കി . നേരിട്ടുള്ള ഗെയിമുകൾക്കാണ് സിന്ധുവിൻറെ വിജയം . ആദ്യ ഗെയിം 21 - 19 ന് സ്വന്തമാക്കിയ സിന്ധു രണ്ടാം ഗെയിം 21 - 17 നാണ് നേടിയത് . നേരത്തെ അഞ്ച് തവണ സിന്ധു ഫൈനലിൽ പരാജയപ്പെട്ടിട്ടുണ്ട് . എന്നാൽ ഇക്കുറി ഒരു മത്സരം പോലും തോൽക്കാതെയാണ് സിന്ധുവിൻറെ കിരീട നേട്ടം . സെമിയിൽ ജപ്പാൻ താരം തന്നെയായ യമാഗുച്ചിയെ തോൽപ്പിച്ചാണ് ഒകുഹാര ഫൈനലിലെത്തിയത് . കഴിഞ്ഞ തവണ ഫൈനലിൽ നഷ്ടമായ കിരീടം കൂടിയാണ് ഇക്കുറി സിന്ധു പിടിച്ചെടുത്തത് .